# PRIENŲ RAJONO IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALIOS KŪRYBINIŲ DARBŲ PARODOS „METŲ LAIKAI“ NUOSTATAI

**I SKYRIUS BENDROSIOS NUOSTATOS**

1. Prienų rajono ikimokyklinio, priešmokyklinio amžiaus vaikų virtualios kūrybinių darbų parodos „Metų laikai“ (toliau vadinama virtualia paroda) nuostatai reglamentuoja virtualios parodos tikslus, uždavinius, organizavimo tvarką, eigą ir dalyvavimo sąlygas.
2. Virtualią parodą organizuoja Prienų r. Veiverių Tomo Žilinsko gimnazijos ikimokyklinio ugdymo skyrius, įstaigos adresas Kauno g. 29, Veiveriai, Veiverių sen. Parodos organizatorė – ikimokyklinio ugdymo skyriaus mokytoja Rita Kubiliūtė, el. paštas [ritkub@gmail.com](mailto:ritkub@gmail.com)., koordinatorė – Prienų r. Veiverių Tomo Žilinsko gimnazijos direktorės pavaduotoja ugdymui Vilija Krasauskienė, partneris – Prienų švietimo pagalbos tarnyba.
3. Virtualios parodos nuostatai skelbiami Prienų r. Veiverių Tomo Žilinsko gimnazijos svetainėje adresu [www.vtzg.lt](http://www.vtzg.lt/)

# II SKYRIUS

# TIKSLAS IR UŽDAVINIAI

1. **Virtualios parodos tikslas**: ugdyti vaikų meninę, pažinimo, komunikavimo, iniciatyvumo ir kūrybingumo kompetencijas pasitelkiant STEAM metodus, vizualinės raiškos priemones – daržoves, vaisius, įvairią gamtinę medžiagą, siekiant supažindinti ir įtvirtinti vaikų žinias apie rudens požymius.

# Uždaviniai:

* 1. Ugdyti vaikų kūrybinę iniciatyvą, estetinį suvokimą, socialinę, meninę ir pažinimo kompetencijas, atrandant rudens spalvų grožį.
  2. Naudojant gamtos medžiagas, sukurti kūrybinius darbelius.
  3. Skatinti ugdymo įstaigų mokytojų, ugdytinių tėvų bendravimą ir bendradarbiavimą aktyviai dalyvaujant kūrybiniame procese.

# III SKYRIUS

# PARODOS DALYVIAI

1. Virtualioje parodoje kviečiame dalyvauti Prienų rajono švietimo įstaigų ikimokyklinio, priešmokyklinio amžiaus vaikus, mokytojus ir tėvus.

# IV SKYRIUS

# DALYVAVIMO PARODOJE SĄLYGOS

1. Sukurtame darbe turi matytis visi keturi metų laikai. Darbas kuriamas panaudojant daržoves, vaisius, gamtines medžiagas, fotografuojamas ir siunčiamas el. paštu [ritkub@gmail.com](mailto:ritkub@gmail.com%20) **nuo spalio 14 d. iki lapkričio 11 d.**
2. Su kūrybinio darbo kokybiška skaitmenine nuotrauka kartu pateikiama ir užpildyta dalyvio paraiška (1 priedas).
3. Darbai turi būti kolektyviniai ir turi atitikti parodos temą „Metų laikai“.
4. Kuriant darbą dalyvių skaičius nėra ribojamas. Ikimokyklinio ar priešmokyklinio ugdymo grupė ar įstaiga gali atsiųsti tik **vieną** bendrą kūrybinį darbą.
5. Atsiųsti darbai bus eksponuojami Prienų r. Veiverių Tomo Žilinsko gimnazijos Facebook puslapyje bei gimnazijos svetainėje [www.vtzg.lt](http://www.vtzg.lt/) nuo **lapkričio 18d.**
6. Pateikdamas nuotraukas, asmuo patvirtina, kad turi sutikimą šias nuotraukas ir asmens duomenis naudoti parodoje.

# V SKYRIUS

# BAIGIAMOSIOS NUOSTATOS

1. Virtualios parodos dalyviams el. paštu bus išsiųstos organizatorių padėkos už dalyvavimą parodoje, mokytojams – Prienų švietimo pagalbos tarnybos pažyma.
2. Išsamesnė informacija teikiama tel. 8 67981343 arba el. paštu [ritkub@gmail.com](mailto:ritkub@gmail.com). Kontaktinis asmuo – Rita Kubiliūtė.

Prienų rajono ikimokyklinio ir priešmokyklinio amžiaus vaikų virtualios kūrybinių darbų parodos

„Metų laikai“ nuostatų

1 priedas

# PRIENŲ RAJONO IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALIOS KŪRYBINIŲ DARBŲ PARODOS

**„METŲ LAIKAI“ DALYVIO PARAIŠKA**

|  |  |
| --- | --- |
| Švietimo įstaigos pavadinimas ir el. pašto adresas (padėkoms  atsiųsti) |  |
| Mokytojo(-ų) vardas, pavardė, kvalifikacinė kategorija, telefono nr., el. pašto adresas  (pažymoms atsiųsti) |  |
| Vaikų amžius,  grupės pavadinimas |  |